El proppassat 1 de juliol es va constituir a Tortosa la Taula Territorial d'Infància de les Terres de l'Ebre, i amb aquesta, l'última de les set taules existents al territori.
Les taules estan configurades com a òrgans col·legiats amb l'objectiu de potenciar, coordinar, impulsar i promoure les polítiques públiques d'infància arreu del territori mitjançant la participació de les administracions i les institucions implicades en polítiques públiques d'infància i adolescència a Catalunya, i estan organitzades territorialment en funció de les delegacions territorials del Govern de la Generalitat: Barcelona, Tarragona, Girona, la Catalunya Central, l'Alt Pirineu i Aran, Lleida i les Terres de l'Ebre.
Els infants i els adolescents tenen dret a la veritat sobre la seva història familiar i personal.
I les persones i les institucions que ens dediquem a la seva educació, cura i protecció tenim el deure de conèixer la seva realitat per poder portar a terme la nostra tasca al més eficaçment possible.
La salut emocional està del costat de la veritat la majoria de les vegades.
Però la veritat a la qual em refereixo és la veritat dels fets objectius, observables i comprovables, la que Watzlawick denomina "realitat de primer ordre".
Massa sovint confonem la realitat amb les interpretacions i les valoracions subjectives que fem sobre el que succeeix, la que Watzlawick cataloga de "segon ordre" i és fruit de la comunicació.
Que uns pares no tenen una cura adequada i saludable dels seus fills pot ser una veritat objectiva.
Que són males persones o que no estimen els seus fills és una interpretació subjectiva.
Directora del CRAE Ferrer i Guàrdia
Segons la Llei 14/2010, del 27 de maig, dels drets i les oportunitats en la infància i l'adolescència, "L'acolliment en centre és l'última mesura del sistema de protecció".
Una de les característiques d'aquesta mesura és la "finalitat de reintegració de l'infant o l'adolescent en el nucli familiar, tot i que en algunes situacions pot ser una mesura de duració indefinida fins a la majoria d'edat."
Al Centre Residencial d'Acció Educativa (a partir d'ara CRAE) els nostres subjectes d'atenció són els infants i els joves, i el nostre encàrrec és atendre les seves necessitats, tant les bàsiques (alimentació, salut, escolarització, lloc de vida acollidor...) com les educatives (relació social, accés a la cultura).
Però aquests infants i joves no es poden desvincular de les seves famílies, així doncs, sempre que sigui possible, hem de treballar amb l'infant tenint-ho present.
Aquest Pla d'acció és un instrument que té com a objectiu reduir la pobresa i promoure la inclusió social a través de l'acció coordinada dels departaments i les entitats de la Generalitat, i amb la participació d'altres agents econòmics i socials.
El Pla, que disposa d'un pressupost per al 2015 de 1.066.311.880 euros, s'articula en 5 eixos d'actuació i preveu un total de 165 actuacions.
Com a eix prioritari situa la lluita contra la pobresa i l'exclusió social en la infància i l'adolescència.
Com a eixos generals destaquen la cobertura de les necessitats bàsiques, l'ocupació, l'habitatge, i l'àmbit relacional i comunitari
"Classe sense fum" és un programa d'àmbit europeu que persegueix l'objectiu que els adolescents d'entre 12 i 14 anys no fumin o que comencin a fer-ho al més tard possible.
El projecte s'emmarca en la iniciativa "Smoke-free Class", que s'ha validat científicament en diversos estudis epidemiològics, i es realitza a Barcelona des de l'any 1997 i a tot Catalunya des del 2004.
L'Ajuntament de Barcelona destinarà entre 2,5 i 4 milions d'euros a una partida addicional del fons extraordinari d'infància, que s'adreçarà a les famílies vulnerables.
Fins a l'abril, s'han atorgat 7.227 ajuts i hi ha unes 2.400 peticions en tràmit de comprovació dels requisits.
Organització: Institut Català de les Dones
Dates: 30 de setembre, 7, 14 i 21 d'octubre de 2015
Inscripció: un mes abans de l'inici del curs
Dates: 19 i 21 d'octubre de 2015
Inscripció: a partir del 7 de setembre
Dates: 22, 23 i 24 d'octubre de 2015
Inscripció: on-line a la web del Congrés
Dates: octubre de 2015 – juny de 2017
Inscripció: fins al 8 de setembre
Dates: 5 novembre de 2015 – 15 de març de 2016
Organització: Universitat de Vic - Universitat Central de Catalunya, Lleida i Illes Balears
Dates: 22 de setembre de 2015 – 30 de maig de 2016
Els nostres fills no tindran una vida més fàcil que la nostra.
Ens trobem en una cruïlla que ens obliga a replantejar-nos el que ens pensàvem que teníem clar.
Aquest canvi afecta la manera d'educar els nostres fills i filles.
Si els eduquem pensant a aplanar-los el camí perquè no hi trobin dificultats, perquè les coses els resultin fàcils, potser és el moment d'aturar-se i reflexionar.
Què es trobaran el dia de demà?
Els ensenyem a superar les dificultats?
L'autor ens ofereix una reflexió crítica sobre la nostra educació basada en el consumisme i el benestar, i ens obliga a repensar l'educació en la responsabilitat i l'autonomia com a camí dels temps canviants.
El vandalisme als estadis, el passotisme de la joventut, la crisi de valors i una variada tipologia de comportaments rupturistes o anòmics han encès els llums d'alerta de la nostra societat.
És tot el sistema escolar el que fracassa si es descuida la missió de socialitzar les futures generacions i si no es proporciona a l'home consciència del seu lloc en la societat, més enllà del seu paper de productor i de consumidor.
Se l'ha d'ajudar a comprendre que pot i ha de participar democràticament en la vida de la col·lectivitat i que la millora o l'empitjorament de la societat depenen de la seva conducta.
Per al mestre, el tema de l'educació social és indefugible.
A la comunitat educativa cada membre ha de ser reconegut com un igual per a la millora de la convivència escolar.
Indagar en les essències de l'educació intercultural ens ajudarà a caminar cap a una escola inclusiva.
Potenciar el benestar emocional, el creixement personal, l'intercanvi cultural i el desenvolupament comunitari és clau per tal que la convivència escolar adopti una perspectiva intercultural.
Un estudi que convida als professionals de l'educació en actiu i, en general, a les persones interessades en la integració cultural a reflexionar sobre el paper d'una educació intercultural eficaç als centres educatius.
Social Toy és un moviment social que va començar als parcs infantils de Barcelona amb la finalitat de divulgar valors (compartir, respectar els altres i els espais públics, i realitzar un consum responsable) als més petits a través del joc: es deixa una caixa de joguines col·lectiva al parc i s'ensenya a compartir-los.
La idea va néixer de forma espontània.
Avui dia s'ha creat un web en què els usuaris sociabilitzen entorn d'aquest tema i s'usen diferents eines per implementar aquesta experiència a altres ciutats.
Saps què vols estudiar però no tens clar com accedir als estudis que t'interessen?
No tens clar què estudiar després de l'ESO?
El Departament d'Ensenyament posa al teu abast un conjunt d'infografies que et guiaran en el teu itinerari acadèmic un cop hagis acabat aquesta etapa educativa.
Tota la informació necessària la pots obtenir aquí.